การประกวดเพลงยูโรวิชันปี 2025

การประกวดเพลงยูโรวิชันปี 2025 (Eurovision Song Contest 2025, Concours Eurovision de la chanson 2025) เป็นการประกวดเพลงซึ่งได้จัดขึ้นเป็นครั้งที่ 69 ที่เมืองบาเซิล ประเทศสวิตเซอร์แลนด์ จัดขึ้นภายหลังชัยชนะของเนโม ด้วยเพลง เดอะโคด ในปีก่อนหน้า การประกวดจะดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีบรรษัทแพร่ภาพกระจายเสียงสวิส (เอสอาร์จี เอสเอสอาร์) เป็นเจ้าภาพ โดยจัดขึ้นในซังคท์ยาค็อพซ์ฮัลเลอ การประกวดในรอบรองชนะเลิศจัดขึ้นในวันที่ 13 และ 15 พฤษภาคม และในรอบชิงชนะเลิศจะจัดขึ้นในวันที่ 17 พฤษภาคม ในการประกวดนี้มีเฮเซิล บรุกเกอร์ ซันดรา ชตูเดอร์ และมีเช็ล ฮุนท์ซิคเคอร์เป็นพิธีกร โดยฮุนท์ซิคเคอร์จะเข้าร่วมเฉพาะรอบชิงชนะเลิศเท่านั้น
ในการประกวดปี 2025 มีประเทศเข้าร่วมทั้งหมด 37 ประเทศ โดยมอนเตเนโกรได้กลับมาเข้าร่วมการประกวดในรอบสองปี มอลโดวาเดิมมีแผนที่จะเข้าร่วมแต่ถอนตัวจากการประกวดในเวลาต่อมา โดยอ้างถึงสภาวะทางเศรษฐกิจและคุณภาพของเพลงที่เข้าร่วมการคัดเลือกตัวแทนระดับประเทศ
ผู้ชนะการประกวดในปีนี้คือy=ปี 2025 ด้วยเพลง "เวสทิดเลิฟ" โดยเจเจ ซึ่งได้รับอันดับที่หนึ่งในผลคะแนนรวมและคะแนนจากคณะกรรมการ และได้รับอันดับที่สี่ในผลการลงคะแนนเสียงจากผู้ชม โดยมีy=ปี 2025, y=ปี 2025, y=ปี 2025 และy=ปี 2025 ได้อันดับที่สองถึงห้าตามลำดับ

**สถานที่จัดงาน**
การประกวดปี 2025 มีกำหนดจัดขึ้นในบาเซิล ประเทศสวิตเซอร์แลนด์ ภายหลังการชนะของประเทศด้วยเพลง เดอะโคด โดยเนโมในการประกวดปี 2024 ครั้งนี้ถือเป็นครั้งที่สามที่จัดขึ้นในสวิตเซอร์แลนด์ ซึ่งเคยเป็นเจ้าภาพมาก่อนแล้วในการประกวดปี 1956 และในปี 1989 โดยจัดขึ้นในลูกาโนและโลซานตามลำดับ สถานที่จัดการประกวดที่ได้รับเลือกคือ ซังคท์ยาค็อพซ์ฮัลเลอ ความจุ 12,400 ที่นั่ง เป็นอะรีนาขนาดใหญ่ที่ตั้งอยู่ในเทศบาลมึนเชินชไตน์ โดยใช้เป็นสถานที่จัดการแข่งขันกีฬาในร่มและงานคอนเสิร์ต
เดอะเมสเซและศูนย์การประชุมบาเซิลเป็นสถานที่จัดกิจกรรมต่าง ๆ ที่เกี่ยวข้องในช่วงการประกวด โดยได้จัด ยูโรวิชันวิลเลจ ซึ่งมีการแสดงของผู้เข้าร่วมการประกวดและศิลปินในท้องถิ่น รวมถึงการฉายการแสดงสดสำหรับสาธารณชนทั่วไป และมียูโรคลับ งานเลี้ยงหลังการแข่งขันอย่างเป็นทางการและการแสดงส่วนตัวของผู้เข้าร่วมการประกวด กิจกรรม "พรมสีเทอร์คอยส์" ที่จัดขึ้นเมื่อวันที่ 11 พฤษภาคม ค.ศ. 2025 ได้เริ่มที่ศาลากลางเมืองบาเซิล ผ่านสะพานมิดเดิล และจนสุดที่เดอะเมสเซ สถานที่จัดพิธีเปิดการประกวด ซังคท์ยาค็อพ-พาร์คจะจัดฉายการประกวดรอบชิงชนะเลิศและการแสดงของผู้เข้าร่วมการประกวดเพลงยูโรวิชันในอดีตสี่คน ได้แก่ เคท ไรอัน (t=เบลเยียม ค.ศ. 2006), อันนา รอสซิเนลลี (t=สวิตเซอร์แลนด์ ค.ศ. 2011), ลูกา ฮานนิ (t=สวิตเซอร์แลนด์ ค.ศ. 2019), และเบบีลาซัญญา (t=โครเอเชีย ค.ศ. 2024) ร่วมกับดีเจอ็องตวน โดยเก็บค่าเข้าชมสำหรับสาธารณชน ในการประกวดปีนี้ ยูโรวิชันสตรีทตั้งอยู่ที่D Stäinevorstadt

**การคัดเลือก**
หลังจากที่สวิตเซอร์แลนด์ได้รับชัยชนะในการประกวดปี 2024 หน่วยงานท้องถิ่นของเจนีวาได้แสดงความสนใจในการเป็นเจ้าภาพในปี 2025 ที่ปาเล็กซ์โป และได้ยื่นใบสมัครอย่างเป็นทางการ ในวันเดียวกันนั้น ประธานรัฐบาลบาเซิล-ชตัท คอนราดิน คราเมอร์ ยังได้แสดงความสนใจให้บาเซิลเป็นเจ้าภาพจัดงานในปี 2025 อีกด้วย เมื่อวันที่ 12 พฤษภาคม ซังคท์กัลเลินได้เสนอโอลมาฮอล์เป็นสถานที่จัดงาน เมื่อวันที่ 13 พฤษภาคม ลูกาโนซึ่งเป็นเจ้าภาพการประกวดครั้งแรกในปี 1956 ตัดสินใจไม่เสนอตัวเป็นเจ้าภาพในปี 2025 ฟิลิป มุลเลอร์ ประธานรัฐบาลแบร์น แสดงความไม่เต็มใจที่จะเป็นเจ้าภาพจัดการประกวดในเมืองหลวงโดยพฤตินัยของสวิตเซอร์แลนด์ แต่ในเวลาต่อมา รัฐบาลแบร์นเองก็ได้ประกาศสนับสนุนการจัดงานดังกล่าวในแบร์น ในเวลาเดียวกันนั้น สภาเมืองซือริชได้จัดการประชุมเร่งด่วนเพื่อหารือเกี่ยวกับการเสนอตัว เมื่อวันที่ 14 พฤษภาคม เมืองโลซานซึ่งเป็นเจ้าภาพการประกวดในปี 1989 ตัดสินใจไม่เสนอตัวเป็นเจ้าภาพในปี 2025 โดยอ้างว่าขาดโครงสร้างพื้นฐาน เมื่อวันที่ 15 พฤษภาคม บีล/เบียนน์ได้ประกาศความสนใจที่จะมีส่วนร่วมและเป็นเจ้าภาพร่วมในงานนี้ เมื่อวันที่ 17 พ.ค. ที่ผ่านมา รัฐบาลท้องถิ่นฟรีบูร์ แถลงว่ากำลังพิจารณาข้อเสนอที่อาจเกิดขึ้น เมื่อวันที่ 5 มิถุนายน รัฐบาลบาเซิล-ชตัดท์ยืนยันว่าจะเสนอตัวเป็นเจ้าภาพ โดยเสนอซังคท์ยาค็อพซ์ฮัลเลอและซังคท์ยาค็อพ-พาร์คเป็นสถานที่จัดงาน เมื่อวันที่ 6 มิถุนายน แบร์นและบีล/เบียนน์ได้ประกาศการเสนอเป็นเจ้าภาพร่วมกัน เมื่อวันที่ 12 มิถุนายน ซังคท์กัลเลินประกาศว่าจะไม่ยื่นเสนอเป็นเจ้าภาพเนื่องจากคุณสมบัติไม่ครบตามข้อกำหนดในการเป็นเจ้าภาพ
สถานีโทรทัศน์เจ้าภาพ เอสอาร์จี เอสเอสอาร์ เปิดตัวกระบวนการเสนอเป็นเจ้าภาพเมื่อวันที่ 27 พฤษภาคม ค.ศ. 2024 โดยมีข้อกำหนดสำหรับเมืองที่สนใจ บาเซิล แบร์น เจนีวา และซือริชได้ประกาศความสนใจอย่างเป็นทางการและสรุปการเสนอเป็นเจ้าภาพเมื่อวันที่ 28 มิถุนายน ตัวแทนจากสถานีโทรทัศน์เจ้าภาพได้เข้าเยี่ยมชมเมืองทั้งสี่แห่งในช่วงต้นเดือนกรกฎาคม และให้บาเซิลและเจนีวาผ่านเข้ารอบสุดท้ายในวันที่ 19 กรกฎาคม เมื่อวันที่ 30 สิงหาคม อีบียูและเอสอาร์จี เอสเอสอาร์ได้ประกาศให้บาเซิลเป็นเมืองเจ้าภาพ โดยเลือกซังคท์ยาค็อพซ์ฮัลเลอเป็นสถานที่จัดงาน
เมืองเจ้าภาพ border=darkgray เมืองที่ผ่านการคัดเลือก border=darkgray เมืองที่เสนอเป็นเจ้าภาพ

**ประเทศที่เข้าร่วม**
ไฟล์:Eurovision Class of 2025.jpg|thumb|กลุ่มศิลปินที่เข้าร่วมในอัมสเตอร์ดัมเมื่อเดือนเมษายน 2025
สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศที่เป็นส่วนหนึ่งของ "บื๊กไฟว์" และสวิตเซอร์แลนด์เจ้าภาพ จะได้รับสิทธิ์เข้ารอบชิงชนะเลิศโดยอัตโนมัติ ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ
อีบียูประกาศรายชื่อประเทศจะเข้าร่วมการประกวดปี 2025 เมื่อวันที่ 12 ธันวาคม ค.ศ. 2024 ว่ามีทั้งหมด 38 ประเทศที่เข้าร่วม โดยมีมอนเตเนโกรซึ่งจะกลับมาเข้าร่วมอีกครั้งในรอบ 2 ปี และประเทศอื่นๆ อีก 37 ประเทศที่เข้าร่วมการแข่งขันในปีก่อนหน้า แต่เมื่อวันที่ 22 มกราคม ค.ศ. 2025 มอลโดวาประกาศถอนตัวจากการแข่งขัน ส่งผลให้จำนวนประเทศที่เข้าร่วมลดลงเหลือ 37 ประเทศ เท่ากับในปี 2024
ในปีนี้มีศิลปินที่กลับมาเข้าร่วมการประกวดอีกครั้งสองคน ซึ่งคือยุสตินา สเตชกอฟสกา ตัวแทนจากประเทศโปแลนด์ซึ่งเคยเข้าร่วมการประกวดปี 1995 และนินา ฌิฌิช ตัวแทนจากประเทศมอนเตเนโกรที่เคยเข้าร่วมการประกวดปี 2013 ร่วมกับฮูซี การกลับเข้าร่วมการประกวดของสเตชกอฟสกาในรอบ 30 ปีเป็นการทำลายสถิติระยะเวลาระหว่างการเข้าร่วมการประกวดเพลงยูโรวิชันสองครั้งใด ๆ ของศิลปินคนหนึ่งที่ห่างกันมากที่สุด ซึ่งเดิมถือโดยอันนา วิซซี โดยได้เป็นตัวแทนt=ไซปรัสในการประกวดปี 1982 ห่างจากครั้งต่อไปที่ได้เป็นตัวแทนของt=กรีซในการประกวดปี 2006 เป็นระยะเวลา 24 ปี
การประกวดเพลงยูโรวิชันปี 2025 ยังแตกต่างจากการประกวดครั้งก่อน ๆ ในแง่ของภาษาของเพลงที่เข้าร่วม โดยนับเป็นครั้งแรกนับตั้งแต่มีการยกเลิกกฎเกณฑ์ที่กำหนดให้เพลงที่เข้าร่วมการประกวดจะต้องมีเนื้อร้องเป็นภาษาประจำชาติในการประกวดปี 1998 ที่มีเพลงในภาษาประจำชาติมากกว่าครึ่งหนึ่ง จาก 37 ประเทศที่เข้าร่วม มี 20 ประเทศที่ร้องเพลงในภาษาประจำชาติของตนอย่างน้อยหนึ่งภาษา และมีสี่ประเทศที่ร้องเพลงเป็นภาษาอังกฤษควบคู่กับภาษาประจำชาติของตน ประเทศที่เหลืออีก 13 ประเทศได้เลือกเพลงในภาษาอื่นที่ไม่ใช่ภาษาประจำชาติของตน และยังเป็นการประกวดครั้งแรกนับตั้งแต่ปี 2000 ที่เพลงน้อยกว่าครึ่งหนึ่งเป็นภาษาอังกฤษ t=ประเทศสวีเดนและt=เยอรมนี (ยกเว้นปี 2007) ได้คัดเลือกเพลงในภาษาประจำชาติของตน ซึ่งคือภาษาสวีเดนและเยอรมันตามลำดับเป็นครั้งแรกตั้งแต่การยกเลิกกฎดังกล่าว และt=ประเทศลัตเวียได้เลือกเพลงในภาษาลัตเวียนับเป็นครั้งที่สอง โดยครั้งแรกคือในปี 2004
}

Luxembourg
อาร์ทีแอล 
เลารา ทอร์น
"ลาปูเปมงต์เลอซง"
ฝรั่งเศส
ลูว์ดอวิก-อาแล็กซ็องดร์ วีดาล

Malta
พีบีเอส
มีรีอานา กอนเต
"เซิร์ฟวิง"
อังกฤษ
hlist|เบนจามิน ชมิด|แมทธิว 'มูซู' เมอร์ซิเอกา|มีรีอานา กอนเต|ซาราห์ เอเวลิน ฟูลเลอร์ตัน

Montenegro
อาร์ทีซีจี
nowrap|นินา ฌิฌิช
nowrap|"ดอบรอด็อชลี" (i=unset)
nowrap|มอนเตเนโกร

Netherlands
อาโฟรโทรส
เกลาด์
"แซลาวี"
ฝรั่งเศส, อังกฤษ
Hlist|อาร์นอ กรับมัน|เกลาด์ กียัมเบ|โยเริน ฟาน เดอร์ โวร์ต|ลียง ปาลเมน

Norway
เอ็นอาร์เค
ไคล์ อาเลสซันโดร
"ไลเตอร์"
อังกฤษ
hlist|อดัม วูดส์|ไคล์ อาเลสซันโดร

Poland
เตเฟาเป
ยุสตือนา สแตตช์กอฟสกา
"กายา"
โปแลนด์, อังกฤษ
hlist|โดมินิก บุชคอฟสกี-วอยตาเช็ก|เอมิเลียน วาลูคอฟสกี|ยุสตือนา สแตตช์กอฟสกา|ปาทริก กูมอร์

Portugal
อาร์ทีพี
นาปา
"ดึชลูกาดู"
โปรตุเกส
ฌูเวา รูดรีกึช

San Marino
เอสเอ็มอาร์ทีวี
กาบรี ปอนเต
"ตุตตาลีตาเลีย"
อิตาลี


Serbia
อาร์ทีเอส
ปรินซ์
"มิลา" (i=unset)
เซอร์เบีย
Душан Бачић

Slovenia
อาร์ทีวีเอสแอลโอ
เคลเมน
"ฮาวมัชไทม์ดูวีแฮฟเลฟท์"
อังกฤษ


Spain
เอเรเตอูเบเอ
เมโลดิ
"เอซาดิบา"
สเปน
hlist|จอย เด๊บ|ปีเตอร์ บอสตรอม|โทมัส เกียซอน|ฮวน ซูเอโร|อัลเบร์โต โลริเต|เมโลดิอา รุยซ์ กูติเอร์เรซ

Sweden
เอสเวียเทีย
ไคย
"บาราบาดาบาสตู"
สวีเดนefn|สำเนียงเวอรุ รูปแบบหนึ่งของภาษาสวีเดนในฟินแลนด์ที่ใช้ในออสโตรบอทเนีย
โรเบิร์ต สโกว์รอนสกี

Switzerland
เอสอาร์จี เอสเอสอาร์
โซเอ เม
"วัวยาฌ"
ฝรั่งเศส
Hlist|เอมิลี มิดเดิลแมส|ทอม โอเลอร์|โซเอ อนีนา เคร็สเลอร์

Ukraine
ซุสปีลแน
ซือแฟร์บลัต
"เบิร์ดออฟเพรย์"
อังกฤษ, ยูเครน
แฟดีร์ คอดากอว์

United Kingdom
บีบีซี
ริเมมเบอร์มันเดย์ 
"วอตเดอะเฮลล์จัสต์แฮปเพนด์"
อังกฤษ
ทอม ฮอลลิงส์


**ประเทศอื่น**
 Moldovaเตเรเม สถานีโทรทัศน์แห่งชาติของมอลโดวาได้ยืนยันความตั้งใจที่จะเข้าร่วมการประกวดปี 2025 เป็นครั้งแรกเมื่อในวันที่ 16 พฤศจิกายน ค.ศ. 2024 และในวันเดียวกันนั้น ได้เผยแพร่แผนการจัดการประกวดรอบชิงชนะเลิศระดับประเทศ เอตาปานาซีออนาเลอ 2025 เพื่อคัดเลือกตัวแทนประเทศ เมื่อวันที่ 22 มกราคม ค.ศ. 2025 สี่วันหลังจากจัดรอบออดิชันสดของ เอตาปานาซีออนาเลอ เตเรเมได้ประกาศการถอนตัวจากการแข่งขัน โดยอ้างถึงความท้าทายทางเศรษฐกิจ การบริหาร และศิลปะ ความสนใจของสาธารณะที่ลดลง และคุณภาพโดยรวมของเพลงมี่เข้าร่วมการประกวดระดับชาติเพื่อคัดเลือกตัวแทนประเทศ เตเรเมยังกล่าวเสริมด้วยว่าจะมีการทบทวนกระบวนการคัดเลือกสำหรับปีต่อไป
สมาชิกอีบียูปัจจุบันในอันดอร์รา บอสเนียและเฮอร์เซโกวีนา และสโลวาเกีย ได้ยืนยันจะไม่เข้าร่วมการประกวดอยู่ก่อนแล้วตั้งแต่การประกาศรายชื่อผู้เข้าร่วมของอีบียู สถานีวิทยุโทรทัศน์แห่งชาติมาซิโดเนีย (เมอเรอเทอ) ได้หารือถึงความเป็นไปได้ที่ประเทศจะกลับมาร่วมการประกวดอีกครั้ง โดยเป็นการตอบอีเมลจากแฟนยูโรวิชันที่เรียกร้องให้ทางสถานีเข้าร่วมในเดือนตุลาคม ค.ศ. 2024  ในท้ายที่สุดมาซิโดเนียเหนือไม่ได้เข้าร่วมการประกวด ผู้อำนวยการทั่วไปของสถานีโทรทัศน์แห่งชาติของคอซอวอ ชคุมบีน อาห์เม็ตเจไค ได้ส่งจดหมายอย่างเป็นทางการถึงอีบียูเพื่อขอคำเชิญเข้าร่วมการประกวดเพลงยูโรวิชันปี 2025 ข้อเสนอนี้ถูกปฏิเสธโดยที่ประชุมใหญ่ของอีบียูในเดือนกรกฎาคม ค.ศ. 2024

**การเรียกร้องให้ขับอิสราเอลออกจากการประกวด**
เนื่องจากสงครามอิสราเอล–ฮะมาส ที่ยังคงดำเนินอยู่ ทำให้มีข้อถกเถียงในการที่อิสราเอลส่งตัวแทนเข้าร่วมประกวดเพลงยูโรวิชัน ซึ่งต่อเนื่องจากการประกวดปีก่อนหน้า รวมถึงการเรียกร้องให้ขับอิสราเอลออกจากการประกวดนี้ สถานีโทรทัศน์สมาชิกของอีบียูบางส่วนได้เรียกร้องให้อีบียูขับอิสราเอลออก หรือมีการประชุมสมาชิกเพื่อพิจารณาเพิ่มเติมในกรณีนี้ อดีตผู้เข้าประกวดเพลงยูโรวิชัน ซึ่งรวมถึงซัลวาโดร์ ซูบรัล และเนโม ได้เรียกร้องในประเด็นดังกล่าวด้วย อย่างไรก็ตามในที่สุดอีบียูก็มิได้ขับอิสราเอล และตัวแทนจากประเทศดังกล่าวได้คะแนนรวมในรอบชิงชนะเลิศเป็นอันดับที่สอง โดยได้คะแนนจากผู้ชมเป็นอันดับหนึ่ง

**รูปแบบการดำเนินงาน**
การประกวดเพลงยูโรวิชันปี 2025 ดำเนินการโดยบรรษัทแพร่ภาพกระจายเสียงสวิส (เอสอาร์จี เอสเอสอาร์) โดยมีเรโต เพริทซ์และมอริตซ์ สแตดเลอร์เป็นผู้อำนวยการสร้าง และมีอีฟส์ ชิฟเฟอร์เลหัวหน้าการแสดง ในการแข่งขันครั้งนี้มีหลายบุคคลที่รับตำแหน่งเดิม ได้แก่ คริสเตอร์ ปีเยิร์กมันในตำแหน่งหัวหน้าการประกวดและ โทเบียส โอเบิร์กในตำแหน่งหัวหน้าฝ่ายผลิต พร้อมด้วยบุคลากรฝ่ายผลิตคนอื่นๆ เช่น นัดยา บูร์คาร์ด-ทราโคลในตำแหน่งหัวหน้างาน แมนเฟรด วินซ์ในตำแหน่งหัวหน้าฝ่ายการเงิน ออโรเร ชาตาร์ในตำแหน่งหัวหน้าฝ่ายรักษาความปลอดภัย และเควิน สตูเบอร์ในตำแหน่งหัวหน้าฝ่ายกฎหมาย
การจัดการแข่งขันได้มีการปรับโครงสร้างใหม่ โดยอีบียูได้ประกาศเมื่อวันที่ 1 กรกฎาคม ค.ศ. 2024 ภายหลังการตรวจสอบข้อโต้แย้งในการแข่งขันในปี 2024 ในปการประกวดปีนี้มีการจัดตั้งตำแหน่งใหม่สองตำแหน่ง ได้แก่ ผู้อำนวยการการปรกวดเพลงและหัวหน้าฝ่ายภาพลักษณ์และการพาณิชย์ โดยผู้อำนวยการการประกวดมีหน้าที่กำกับดูแลงานของหัวหน้าฝ่ายบริหาร มัตติน เอิสเตอดอล และหัวหน้าฝ่ายภาพลักษณ์และการพาณิชย์ มาร์ติน กรีน ซึ่งเคยทำงานในตำแหน่งกรรมการผู้จัดการใน3=การแข่งขันปี 2023 ได้รับการแต่งตั้งให้เป็นผู้อำนวยการการประกวด
สภาบริหารของเมืองบาเซิล-ชตัดท์ สนับสนุนงบประมาณการแข่งขันจำนวน 35 ล้านฟรังก์สวิส (37.3 ล้านยูโร), เอสอาร์จี เอสเอสอาร์ สนับสนุนงบประมาณ 20 ล้านฟรังก์สวิส (21.4 ล้านยูโร) และอีบียูสนับสนุนงบประมาณจำนวน 6 ล้านฟรังก์สวิส (6.4 ล้านยูโร) รวมงบประมาณการจัดประกวดในครั้งนี้ทั้งสิ้น 61 ล้านฟรังก์สวิส (65.2 ล้านยูโร)

**อัตลักษณ์และเวทีการแสดง**
เวทีภายในซังคท์ยาค็อพซ์ฮัลเลอ
เมื่อวันที่ 16 ธันวาคม ค.ศ. 2024 เอสอาร์จี เอสเอสอาร์ได้เปิดตัวอัตลักษณ์และเวทีการแสดงสำหรับการประกวดปี 2025 โดยอัตลักษณ์การประกวดได้รับการออกแบบโดย อาร์เธอร์ เดย์เนิฟ ผู้อำนวยการฝ่ายศิลป์ของสถานีโทรทัศน์ ภายใต้แนวคิด "ความสามัคคีสร้างความรัก" อัตลักษณ์นี้มีลักษณะเป็น "หัวใจยูโรวิชัน" ที่มีสร้างขึ้นจากสัญลักษณ์หัวใจขนาดเล็กในรูปแบบของจุดภาพ โดยสื่อถึงการรวมใจกันเพื่อฟังและเฉลิมฉลองในการประกวดเพลงยูโรวิชันร่วมกัน อันสอดคล้องกับคำขวัญหลักของการประกวด และยังสื่อถึงประชาธิปไตยทางตรงของสวิตเซอร์แลนด์ด้วย ฟลอเรียน วีแดร์ เป็นผู้ออกแบบเวทีการแสดงสำหรับการประกวดในปีนี้ โดยนับเป็นการประกวดครั้งที่แปดที่เขาได้เป็นผู้ออกแบบ โดยครั้งก่อนหน้าคือเวทีสำหรับการประกวดปี 2024 ที่ผ่านมา เวทีได้รับแรงบันดาลใจจากภูเขาและความหลากหลายทางภาษาของสวิตเซอร์แลนด์ โดยมีจุดเด่นคือส่วนขยายตรงกลางที่ทอดยาวไปจนถึงพื้นที่ผู้ชม และบริเวณปลายสุดของส่วนขยายดังกล่าวล้อมรอบด้วยซุ้มไฟแอลอีดี 
เมื่อวันที่ 26 กุมภาพันธ์ ค.ศ. 2025 เอสอาร์จี เอสเอสอาร์ได้เปิดตัวสัญลักษณ์นำโชคสำหรับการประกวดปี 2025 ซึ่งถือเป็นครั้งแรกนับตั้งแต่การประกวดปี 1992 สัญลักษณ์นำโชคนี้นี้มีชื่อว่า ลูโม (Lumo) ออกแบบโดย ลินน์ บรุนเนอร์ จากHochschule für Gestaltung und Kunst โดยสัญลักษณ์นำโชคตัวนี้มีลักษณะเป็นรูปมานุษยรูปนิยมของหัวใจที่มีผมหยิกสีส้ม

**โปสการ์ด**
โปสการ์ด เป็นวิดีโอสั้นแนะนำศิลปินที่ฉายทางโทรทัศน์ระหว่างการเตรียมเวทีสำหรับการแสดงชุดต่อไป ในปีนี้ได้ถ่ายทำระหว่างเดือนมกราคมถึงเมษายน ค.ศ. 2025 และกำกับโดยลูกา ซูร์ฟลูห์ จากบริษัทไดนามิคเฟรมในเมืองซูริก สำหรับการประกวดปี 2025 โปสการ์ดจะนำเสนอศิลปินที่เข้าประกวดขณะเข้าร่วมกิจกรรมในท้องถิ่นทั่วสวิตเซอร์แลนด์ โดยได้มีการถ่ายทำในพื้นที่ต่าง ๆ ดังนี้:- Albaniaบาเซิล รัฐบาเซิล-ชตัท- Armeniaเบตลิส รัฐซังคท์กัลเลิน- Australiaแบร์น รัฐแบร์น- Austriaเอ็มเมนตัล รัฐแบร์น- Azerbaijanซือริช รัฐซือริช- Belgiumยุงเฟราย็อค รัฐวาเลและรัฐแบร์น- Croatiaแซร์มัท รัฐวาเล- Cyprusบาเซิล รัฐบาเซิล-ชตัท- name=Czechiaรีบวรค์ รัฐอาร์เกา- Denmarkกรุยแยร์ รัฐฟรีบูร์- Estoniaบาเซิล รัฐบาเซิล-ชตัท- Finlandอัพเพินท์เซ็ล รัฐอัพเพินท์เซ็ลอินเนอร์โรเดิน- Franceอัสโกนา รัฐตีชีโน- Georgiaเจนีวา รัฐเจนีวา- Germanyบาเซิล รัฐบาเซิล-ชตัท- Greeceเปชเชีย รัฐตีชีโน- Icelandรัปเปอร์สวิล รัฐซังคท์กัลเลิน- Irelandเจนีวา รัฐเจนีวา- Israelมอร์โคต รัฐตีชีโน- Italyบาเซิล รัฐบาเซิล-ชตัท- Latviaซือริช รัฐซือริช- Lithuaniaบาเซิล รัฐบาเซิล-ชตัท- Luxembourgรูกิสบาล์ม รัฐนิดวัลเดิน- Maltaเลอนัวร์มงต์ รัฐฌูรา- Montenegroซือริช รัฐซือริช- Netherlandsฟิลิซูร์ รัฐเกราบึนเดิน- Norwayเอ็กนาค รัฐทัวร์เกา- Polandลากซ์ รัฐเกราบึนเดิน- Portugalลาโว รัฐโว- San Marinoบรูเซลลา รัฐตีชีโน- Serbiaวาซ/โอแบร์วาซ รัฐเกราบึนเดิน- Sloveniaอัลป์รากูตา รัฐเกราบึนเดิน- Spainลูเซิร์น รัฐลูเซิร์น- Swedenแม็กกลิงเงน, รัฐแบร์น- Switzerlandบาเซิล รัฐบาเซิล-ชตัท- Ukraineบาเซิล รัฐบาเซิล-ชตัท- United Kingdomแซร์มัท รัฐวาเล

**พิธีกร**
เอสอาร์จี เอสเอสอาร์ได้ประกาศรายชื่อพิธีกรสำหรับการประกวดเมื่อวันที่ 20 มกราคม ค.ศ. 2025 ซึ่งได้แก่เฮเซิล บรุกเกอร์ นักแสดงตลกชาวสวิส ซันดรา ชตูเดอร์ ตัวแทนประเทศสวิตเซอร์แลนด์ในการประกวดปี 1991 และพิธีกรรายการโทรทัศน์ลูกครึ่งสวิส-อิตาลี มีเช็ล ฮุนท์ซิคเคอร์ ซึ่งเธอจะร่วมเป็นพิธีกรเฉพาะในการแข่งขันรอบชิงชนะเลิศเท่านั้น การจัดฉายการประกวดรอบชิงชนะเลิศต่อสาธารณะในซังคท์ยาค็อพ-พาร์ค จะมีสเว็น เอพินีย์และเมลานี เฟรย์มอนด์เป็นพิธีกร ซึ่งทั้งคู่จะเป็นผู้ประกาศคะแนนของคณะกรรมการสวิสอีกด้วย

**การจับสลากแบ่งกลุ่มรอบรองชนะเลิศ**
ไฟล์:ESC 2025 Semi-Finals.svg|thumb|242px|ผลการจับสลากแบ่งกลุ่มรอบรองชนะเลิศประเทศที่เข้าร่วมในรอบรองชนะเลิศรอบที่ 1ประเทศที่เข้าร่วมในรอบรองชนะเลิศรอบที่ 2
การจับสลากแบ่งกลุ่มรอบรองชนะเลิศได้จัดขึ้นในวันที่ 28 มกราคม ค.ศ. 2025 เมื่อเวลา 12:30 (เขตเวลาชาติยุโรปกลาง) ที่พิพิธภัณฑ์ศิลปะบาเซิล ประเทศที่เข้าประกวดในรอบรองชนะเลิศทั้ง 31 ประเทศจะถูกแบ่งออกเป็นกลุ่มต่างๆ ตามรูปแบบการลงคะแนนในอดีต โดยมีจุดประสงค์เพื่อลดโอกาสในการการลงคะแนนแบบกลุ่มและเพิ่มความระทึกใจในรอบรองชนะเลิศ นอกจากนี้ยังเป็นการกำหนดว่าประเทศที่ผ่านเข้ารอบรองชนะเลิศโดยอัตโนมัติทั้งหกประเทศ ซึ่งได้แก่ ประเทศเจ้าภาพสวิตเซอร์แลนด์ และประเทศ "บิ๊กไฟว์" (ฝรั่งเศส เยอรมนี อิตาลี สเปน และสหราชอาณาจักร) จะลงคะแนนเสียง ออกอากาศ และทำการแสดงในรอบรองชนะเลิศรอบใด โดยการแสดงนี้จะไม่ได้ทำการแข่งขันกับประเทศอื่น ๆ พิธีดังกล่าวจัดขึ้นโดยเจนนิเฟอร์ บอสฮาร์ดและยัน ฟาน ดิตชูอิเซน และมีการโอนย้ายหน้าที่เชิงสัญลักษณ์จาก คารินา นิลส์สัน ประธานสภาเมืองมัลเมอ เมืองเจ้าภาพปีก่อนหน้า ไปยัง คอนราดิน คราเมอร์ ประธานรัฐบาลบาเซิล-ชตัท แม้เดิมในงานดังกล่าวจะมีการส่งมอบเครื่องหมายเมืองเจ้าภาพจากมัลเมอ เมืองเจ้าภาพของการประกวดปีก่อนหน้า สู่บาเซิลตามธรรมเนียมที่มีมมาตั้งแต่การประกวดปี 2007 แต่นิลส์ลันมอบชุดให้แก่คาร์เมอร์ เป็น "ของขวัญมิตรภาพ" ที่มอบให้กันแทนในปีนี้

**ระเบียบการใช้ธง**
การเปลี่ยนแปลงระเบียบธงสำหรับการแข่งขันปี 2025 ได้รับการเผยแพร่ครั้งแรกโดยเดแอร์ สถานีโทรทัศน์ของเดนมาร์กที่เข้าร่วมเมื่อวันที่ 25 เมษายน ค.ศ. 2025 ศิลปินที่เข้าแข่งขันจะได้รับอนุญาตให้แสดงธงตัวแทนประเทศของตนในสถานที่อย่างเป็นทางการเท่านั้น รวมถึงบนเวที ห้องสีเขียว พรมสีเทอร์คอยส์ และหมู่บ้านยูโรวิชัน ในขณะที่ผู้ชมสามารถแสดงธงใด ๆ ก็ได้ที่ได้รับอนุญาตภายใต้กฎหมายของสวิตเซอร์แลนด์ ซึ่งรวมถึงธงไพรด์ ธงชาติปาเลสไตน์ และธงสหภาพยุโรป ในตอนแรกอาโฟรโทรส สถานีโทรทัศน์แห่งชาติขงเนเธอร์แลนด์ ได้ยอมรับระเบียบดังกล่าวแต่เปลี่ยนจุดยืนหลังจากการประชุมกับเซออเซเนเดอร์ลันด์ กลุ่มสนับสนุนแอลจีบีที ซึ่งกล่าวว่าการห้ามใช้ธงไพร์ดสำหรับศิลปินที่เข้าแข่งขันนั้น "ไร้สาระ" อาโฟรโทรสได้ยื่นอุทธรณ์ต่ออีบียูในเวลาต่อมา

**โครงสร้างการประกวด**
ในการประกวดปีนี้ได้มีการเปลี่ยนแปลงกระบวนการประกาศผลรอบรองชนะเลิศ ซึ่งได้รับเปิดเผยอย่างเป็นทางการเมื่อวันที่ 12 พฤษภาคม ค.ศ. 2025 โดยพิธีกรจะทำการเรียกชื่อประเทศต่าง ๆ กลุ่มละ 3 ประเทศอย่างสุ่มผ่านหน้าจอแยก โดยในแต่ละกลุ่มจะมีหนึ่งประเทศผ่านเข้ารอบชิงชนะเลิศ หลังจากได้ผู้ผ่านเข้ารอบชิงชนะเลิศจำนวนเก้าประเทศ พิธีกรจะประกาศชื่อประเทศที่สิบที่ผ่านเข้าชิงชนะเลิศจากรายชื่อประเทศที่ยังไม่ได้ประกาศในรอบการเรียกแบบกลุ่ม

**ภาพรวม**

**รอบรองชนะเลิศรอบที่ 1**
การประกวดรอบรองชนะเลิศรอบที่ 1 จะจัดขึ้นในวันที่ 13 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดย 15 ประเทศที่เข้าร่วม รวมถึงy=ปี 2025 y=ปี 2025 y=ปี 2025 และประเทศอื่น ๆ ที่ไม่ได้เข้าร่วมภายใต้การโหวต "ส่วนที่เหลือของโลก" จะลงคะแนนเสียงในรอบรองชนะเลิศนี้ด้วย สำหรับลำดับการแสดง เจ้าภาพได้กำหนดและเผยแพร่เมื่อวันที่ 27 มีนาคม โดยยังรวมผลงานเพลงของสเปน อิตาลี และสวิตเซอร์แลนด์ที่ผ่านเข้ารอบชิงชนะเลิศแล้วแต่ยังจะทำการแสดงด้วย ซึ่งจะแสดงภายหลังผลงานของเอสโตเนีย เบลเยียม และโครเอเชียตามลำดับ
การแข่งขันรอบรองชนะเลิศเริ่มขึ้นโดยการแสดงเปิดโดยคณะนักเต้น นักโยเดล และผู้เล่นอัลฟอร์น ซึ่งมาแสดงบทเพลงที่ชนะการประกวดเพลงยูโรวิชันในสไตล์สวิสทั้งหมดสี่เพลง ได้แก่ "แทดทู" (ค.ศ. 2023), "อาร์เคด" (ค.ศ. 2019), "วอเตอร์ลู" (ค.ศ. 1974), และ "เดอะโคด" (ค.ศ. 2024) การประกวดในรอบนี้มีการแสดงชุดพิเศษชุด "เมดอินสวิตเซอร์แลนด์" ขับร้องโดยเฮเซิล บรุกเกอร์และซันดรา ชตูเดอร์ ซึ่งเป็นการเสียดสีแบบแผนและสิ่งประดิษฐ์ของชาวสวิส โดยมีเพียทรา เมเดพิธีกรเจ้าภาพการประกวดปี 2013, 2016 และ 2024 ร่วมแสดงด้วย และมีการแสดงเพลง "เนอปาร์เตปาซองมัว" ของเซลีน ดิออนซึ่งชนะการประกวดปี 1988 จากอดีตผู้เข้าแข่งขัน 4 คนจากปี 2024 ซึ่งคือ มารีนา ซัตติ (y=ปี 2024), แจร์รี แฮย์ล (y=ปี 2024), ยอลันดา (y=ปี 2024) และซิลเวสเตอร์ เบลต์ (y=ปี 2024)โดยจะมีคลิปวิดีโอจากเซลีนเปิดก่อนหน้า ภายหลังการประกาศผู้เข้ารอบชิงชนะเลิศ Jørgen Olsen ผู้ชนะการประกวดปี 2000 จากy=ปี 2000 ได้ทำการแสดงชุด "ยูไนเต็ดบายมิวสิก" ซึ่งเป็นการดัดแปลงเพลง "ฟลายออนเดอะวิงส์ออฟเลิฟ" ที่ชนะการประกวดในปีดังกล่าว

**รอบรองชนะเลิศรอบที่ 2**
การประกวดรอบรองชนะเลิศรอบที่ 2 จะจัดขึ้นในวันที่ 15 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดย 15 ประเทศที่เข้าร่วม รวมถึงy=ปี 2025 y=ปี 2025 y=ปี 2025 และประเทศอื่น ๆ ที่ไม่ได้เข้าร่วมภายใต้การโหวต "ส่วนที่เหลือของโลก" จะลงคะแนนเสียงในรอบรองชนะเลิศนี้ด้วย สำหรับลำดับการแสดง เจ้าภาพได้กำหนดและเผยแพร่เมื่อวันที่ 27 มีนาคม โดยยังรวมผลงานเพลงของสหราชอาณาจักร ฝรั่งเศส และเยอรมนีที่ผ่านเข้ารอบชิงชนะเลิศแล้วแต่ยังจะทำการแสดงด้วย ซึ่งจะแสดงภายหลังผลงานของออสเตรีย จอร์เจีย และอิสราเอลตามลำดับ
การประกวดในรอบนี้จะมีการแสดงชุดพิเศษจากเดอะรูป ตัวแทนของลิทัวเนียในการประกวดปี 2020 และ 2021 ด้วยเพลง "ออนไฟเออร์"  เอฟฟานดี (y=ปี 2020) ด้วยเพลง "คลีโอพัตรา", เดสตินี (y=ปี 2020) ด้วยเพลง "ออลออฟมายเลิฟ, และยอห์นเทียร์ (y=ปี 2020) ด้วยเพลง "เรปงเด-มัว"

**รอบชิงชนะเลิศ**
การประกวดรอบชิงชนะเลิศจะจัดขึ้นในวันที่ 17 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดยจะมี 26 ประเทศเข้าร่วมการแข่งขันรอบชิงชนะเลิศ ได้แก่ ประเทศเจ้าภาพสวิตเซอร์แลนด์ ประเทศ "บิ๊กไฟว์" และประเทศในสิบอันดับแรกของรอบรองชนะเลิศทั้งสองรอบ โดยประเทศที่เข้าร่วมการแข่งขันทั้งหมด 37 ประเทศพร้อมคณะกรรมการและผลการลงคะนนเสียงทางโทรทัศน์ รวมถึงประเทศที่ไม่ได้เข้าร่วมการแข่งขันภายใต้คะแนนโหวตออนไลน์ "ส่วนที่เหลือของโลก" จะลงคะแนนในรอบชิงชนะเลิศ
การประกวดในรอบนี้จะมีการแสดงชุดพิเศษจากเนโม ผู้ชนะการประกวดปีก่อนหน้า และยังมีการแสดงจากการียา (t=ฟินแลนด์ ค.ศ. 2023) กับเบบีลาซัญญา (t=โครเอเชีย ค.ศ.  2024) อีกด้วย

**ผู้ประกาศคะแนน**
บุคคลต่อไปนี้จะประกาศคะแนน 12 คะแนนจากคณะกรรมการสำหรับประเทศของตนตามลำดับดังต่อไปนี้:
# Swedenคีย์โย
# Azerbaijanซาฟูรา
# Maltaอินกริด แซมมุต
# Netherlandsชานทัล ยานเซน
# Sloveniaลอเรลลา เฟลโก
# Armeniaลูซีน โทฟมัสเซียน
# Luxembourgฟาเบียนน์ ซวัลลี
# San Marinoเซนิต
# Ukraineแจร์รี แฮย์ล
# Norwayทอม ฮิวโก
# Austriaฟิลิป ฮันซา
# FranceÉmilie Mazoyer
# Italyโตโป จิโจ
# Portugalยอลันดา
# Denmarkda
# Croatiaโดริส พินฌิช
# Latviaดอนส์
# Irelandนิคกี เบิร์น
# Polandอาเล็กซันดรา บุดกา
# Montenegroมาร์โก วุกเฌวิช
# GreeceΤζένη Θεωνά
# Serbiaดรากานา โคเซรินา
# CzechiaRadka Rosická
# United Kingdomโซฟี เอลลิส-เบ็กซ์เตอร์
# Spainชาเนล
# FinlandJasmin Beloued
# Australiaซีเลีย แคปซิส
# Germanyไมเคิล ชูลเตอ
# BelgiumManu Van Acker
# Israelเอเดน โกลัน
# Albaniaแอนดรี ชาฮู
# Lithuaniaซิลเวสเตอร์ เบลต์
# Icelandเฮรา ปิเยิร์ก
# Cyprusลูคัส ฮามัตซอส
# Estoniaคริสเตียน ยาก็อบสัน
# Georgiaนุตซา บูซาลาดเซ
# Switzerlandสเว็น เอพินีย์และMélanie Freymond

**การถ่ายทอดสด**
ผู้แพร่ภาพกระจายเสียงที่เข้าร่วมทั้งหมดสามารถเลือกที่จะให้ผู้บรรยายในสถานที่หรือจากระยะไกลให้ข้อมูลการประกวดและการลงคะแนนเสียงแก่ผู้ชมในพื้นที่การแพร่สัญญาณของตนได้ แม้ว่าพวกเขาจะต้องฉายรอบชิงชนะเลิศและรอบรองชนะเลิศที่ประเทศของตนลงคะแนนเสียง แต่ผู้แพร่ภาพกระจายเสียงส่วนใหญ่จะถ่ายทอดสดทั้งสามรายการ ผู้แพร่ภาพกระจายเสียงที่ไม่ได้เข้าร่วมการประกวดบางรายยังถ่ายทอดการแข่งขันด้วย นอกจากนี้ยังมีการถ่ายทอดสดในช่องยูทูบทางการของการประกวดเพลงยูโรวิชันโดยไม่มีการบรรยายประกอบ ซึ่งดำเนินการมาอย่างต่อเนื่องตั้งแต่การประกวดในปี 2015 จนถึงปัจจุบัน ทั้งนี้ สำหรับการถ่ายทอดสดทางยูทูบในการประกวดปี 2025 เป็นครั้งแรกที่มีการใช้อัตราเฟรม 60 ภาพต่อวินาที อย่างไรก็ตามสำหรับการแสดงบนเวที โปสการ์ดยูโรวิชัน และวิดีโอที่บันทึกเทปไว้ล่วงหน้า ยังใช้อัตราเฟรมที่ 30 ภาพต่อวินาทีเช่นเดิม

**รางวัลอื่น**

**รางวัลมาร์เซล เบเซนซง**
รางวัลมาร์เซล เบเซนซง ซึ่งจัดตั้งแต่ปี 2002 โดยคริสเตอร์ บยอร์คแมน หัวหน้าคณะผู้แทนสวีเดน ณ เวลานั้นและตัวแทนสวีเดนในการประกวดปี 1992 และริชาร์ด เฮอร์รี ในปีพ.ศ. 1984 โดยจะเชิดชูเพลงในรอบชิงชนะเลิศของการประกวดรางวัลดังกล่าวแบ่งออกเป็นสามประเภท ได้แก่ รางวัลศิลปกรรม รางวัลนักแต่งเพลงยอดเยี่ยม และรางวัลสื่อมวลชน ผู้ชนะได้รับการประกาศก่อนรอบชิงชนะเลิศในวันที่ 17 พฤษภาคม

**โอเฌอาเออ**
กลุ่มแฟนคลับโอเฌอาเออจาก 40 ประเทศทั่วโลกได้จัดการลงคะแนนเสียงประจำปีซึ่งมีครั้งแรกในปี 2002 ในชื่อ มาร์แซล เบซ็องซงแฟนอะวาร์ด โดนผู้ชนะการลงคะแนนเสียงในปีนี้คือประเทศสวีเดน ด้วยเพลง "บาราบาดาบาสตู" โดยไคย ซึ่งผลการลงคะแนนห้าอันดับแรกมีดังนี้:

**อัลบั้มทางการ**
ปกอัลบั้มทางการ
ยูโรวิชันซองคอนเทสต์: บาเซิล 2025 เป็นอัลบั้มรวมเพลงอย่างเป็นทางการของการประกวดในปีนี้ โดยรวมทั้ง 37 เพลงที่เข้าร่วม ซึ่งจัดทำขึ้นโดยสหภาพการแพร่สัญญาณวิทยุและโทรทัศน์แห่งยุโรปและจะวางจำหน่ายผ่านยูนิเวอร์แซลมิวสิกกรุป โดยจะวางจำหน่ายรูปแบบดิจิทัลดาวน์โหลดในวันที่ 18 เมษายน ค.ศ. 2025 รูปแบบซีดีในวันที่ 24 เมษายน และรูปแบบแผ่นเสียงไวนิลในวันที่ 23 พฤษภาคม

**ชาร์ต**

**สมุดภาพ**
ไฟล์:The mascot Lumo opens Eurovision Song Contest 2025.jpg|ลูโม สัญลักษณ์นำโชคของการประกวด เดินบนพรมสีเทอร์คอยส์ในพิธีเปิดการประกวด
ไฟล์:2025-05-11 ESC Opening Ceremony BS 007.jpg|ขบวนพาเหรดในพิธีเปิดการประกวด
ไฟล์:2025-05-10 ESC Basel Drumherum 020.jpg|ยูโรวิชันสตรีท
ไฟล์:2025-05-10 ESC Basel Drumherum 019.jpg|ยูโรวิชันสแควร์
ไฟล์:2025-05-10 ESC Basel Drumherum 010.jpg|รถรางบาเซิลในลวดลายพิเศษประชาสัมพันธ์การประกวด
ไฟล์:2025-05-10 ESC Basel Drumherum 006.jpg|บูธวิทยุเคลื่อนที่ของเอสอาร์จี เอสเอสอาร์ที่ยูโรวิชันวิลเลจในเมสเซบาเซิล
ไฟล์:Kyle Alessandro at ESC2025 for Norway 18.jpg|การเดินพาเหรดธงในรอบชิงชนะเลิศ ในภาพ ไคล์ อาเลสซันโดรจากนอร์เวย์เป็นประเทศแรก
ไฟล์:Johannes JJ Pietsch - Federal Chancellery - 2025-05-19 - SRO6120-ARW.jpg|เจเจ ผู้ชนะยูโรวิชัน 2025 กับถ้วยรางวัล

**หมายเหตุ**

**อ้างอิง**
หมวดหมู่:การประกวดเพลงยูโรวิชัน
หมวดหมู่:บาเซิล
หมวดหมู่:เหตุการณ์ในเดือนพฤษภาคม พ.ศ. 2568